אורן אבמן

אורן אבמן (נולד ב-1968) הוא קצין בצה"ל בדרגת תת-אלוף במילואים, בעברו שימש כמפקד קורס מפקדי פלוגות ומפקדי גדודים, כמפקד עוצבת עידן, כראש חטיבת היבשה בזרוע היבשה וכמפקד חטיבת כפיר. אבמן התגייס לצה"ל ב-1987, ושירת בפלחה"ן גולני. לאחר קורס קצינים, חזר לפלוגת החבלה כמפקד צוות. לאחר מכן שימש כמפקד פלוגה בגדוד 13 (גדעון). בהמשך מונה לפקד על פלחה"ן גולני בין השנים 1993–1995. ולאחר מכן יצא להשתלמות לוחמת חי"ר בצבא האמריקאי. ב-1995 מונה אבמן לסגן מפקד יחידת אגוז, ושימש בתפקידו במהלך השנה הראשונה לפעילותה בלחימה ברצועת הביטחון בלבנון, כולל במבצע ענבי זעם. לאחר מכן שימש פרויקטור ביטחון שוטף במפקדת קחצ"ר. בספטמבר 1999 הועלה אבמן לדרגת סא"ל ומונה למפקד גדוד רכס הבופור ומילא תפקיד זה עד נסיגת צה"ל מלבנון במאי 2000. בשנים 2000–2001 עמד בראש ענף תורה ולחימה (תו"ל) במפקדת קצין חיל רגלים וצנחנים ראשי. בתפקידו הבא מונה למפקד גדוד 12 (ברק) של חטיבת גולני בין השנים 2001–2002, ולחם בראש הגדוד בין היתר במבצע חומת מגן, בכיבוש מחנה הפליטים ג'נין וטול כרם, הקסבה של שכם ו"המוקטעה" ברמאללה. בשנים 2002–2003 שימש סגן מפקד חטיבת גולני. ב-2003 הועלה לדרגת אל"ם, ומונה למפקד חטיבת מנשה באוגדת אזור יהודה ושומרון. זאת, בתקופה סוערת של לחימה בטרור בגזרת ג'נין. בתפקיד זה שימש, גם, בתקופת ביצוע תוכנית ההתנתקות ופינוי היישובים חומש ושא-נור בגזרה תחת פיקודו, בתפקידו שימש עד שנת 2005. ב-2006 מונה לראש מחלקת תורת לחימה (תו"ל) בזרוע היבשה, ולאחר מלחמת לבנון השנייה עסק בהפקת הלקחים ממנה ויישומם, במקביל מונה ב-2007 למפקד חטיבת אלכסנדרוני, חטיבת חיל רגלים במילואים, בנוסף, שימש כמפקד בקורס מפקדי פלוגות ומפקדי גדודים, בתפקידיו אלו שימש עד שנת 2009. באוגוסט 2009 מונה למפקד חטיבת כפיר, בתקופתו כמפקד, החטיבה פעלה בתחום הביטחון השוטף והלחימה בטרור בגזרת יהודה ושומרון ובפעם הראשונה גם בגבול הצפון. בנוסף, החטיבה ביצעה את התרגיל החטיבתי הראשון בתולדותיה והתאמנה לפעילות במתאר לחימה בצפון. במהלך כהונתו התרחשו בחטיבה מספר מקרים של מחאות חיילים על רקע סירוב לפנות יישובים ביהודה ושומרון, שני חיילי גדוד שמשון, שהניפו שלט בטקס השבעת הלוחמים בכותל המערבי, נשלחו על ידי אבמן ל-30 ימי מחבוש, הורדו בדרגה והודחו מהחטיבה וחיילים אחרים מגדוד נחשון שהניפו שלטים בתקרית מאוחרת יותר, נשלחו אף הם למחבוש והודחו מתפקידי לוחמה. כך נהג גם כלפי חייל תושב חוות גלעד שנפקד מהשירות על רקע פינוי ביתו. ביוני 2011 סיים את תפקידו כמפקד החטיבה, והוחלף על ידי אל"ם אודי בן-מוחה. באוגוסט 2011 הועלה לדרגת תא"ל ומונה לראש חטיבת היבשה במפקדת זרוע היבשה, בתפקידו שימש עד אוגוסט 2014. באוגוסט 2014 מונה למפקד עוצבת עידן, תחת פיקודו הפכה העוצבה מאוגדה משוריינת לאוגדה קלה רב-זירתית המתמחה בלחימה כנגד טרור וגרילה, בשטחים בנויים ומורכבים בכל צורות הקרב, ובמקביל מונה במרץ 2015 לשמש כמפקד קורס מפקדי פלוגות ומפקדי גדודים. ב-6 ביולי 2015 הוחלט על מינויו למפקד המרכז הלאומי לאימונים ביבשה. ביוני 2016, לפני כניסתו לתפקיד מפקד מל"י, הודיע תא"ל אבמן לרמטכ"ל כי הוא מבקש להשתחרר מצה"ל. לאחר שחרורו הקים עם חגי מרדכי חברה בתחום הייעוץ. בנוסף, הוא הקים ביחד עם טל טיניקיג'יו, חברת סטרט אפ בתחום הירי והקליעה שבמסגרתה פיתחו אפליקציה ייחודית, בעלת פטנט רשום, שמטרתה שיפור יכולות הירי וייעול השיטה הידנית לאיפוס כלי נשק, שנהוגה כיום בצה"ל ובעולם. אבמן נשוי ואב לארבעה. בוגר המכללה הבין-זרועית לפיקוד ולמטה והמכללה לביטחון לאומי, קורס חי"ר מתקדם בצבא ארצות הברית, בעל תואר ראשון מהאוניברסיטה העברית בירושלים במדעי המדינה ולימודי המזרח התיכון ותואר שני במדעי המדינה מאוניברסיטת חיפה. מדיה וקבצים בנושא אורן אבמן בוויקישיתוף יואב זיתון, מיוחד: 6 טונות חומר נפץ בלילה אחרון בבופור, באתר ynet, 22 במאי 2015. לחשוב מנומר, אל"ם אבמן מח"ט כפיר(הקישור אינו פעיל), אתר עמותת חטיבת כפיר תא"ל אורן אבמן מונה למפקד עוצבת "עידן חדש", באתר צה"ל (דרך ארכיון האינטרנט), 13 באוגוסט 2014 אמיר בוחבוט, מפקד חטיבת כפיר יוצא לקרב על השם הטוב, באתר nrg‏, 27 בדצמבר 2009 אמיר בוחבוט, מהפכה בצה"ל: חטיבת כפיר יוצאת מהשטחים, באתר nrg‏, 30 באוגוסט 2010 יואב לימור, ושוב, ג'נין, באתר nrg‏, 29 במאי 2002 חנן גרינברג, מח"ט כפיר נפרד: המטרה - חיזבאללה, ולא אחמד, באתר ynet, 1 ביולי 2011 לילך שובל, "אומר בצניעות:הכפירים טובים יותר", ישראל היום, ‏ 1 ביולי 2011 אורן אבמן, באתר גדוד הסיור של חטיבת גולני. עמרי חפץ ואביתר אורן, במחנה, אני חוזר לגדוד, באתר צה"ל (דרך ארכיון האינטרנט), 1 באפריל 2012. יואב זיתון, ירי על בובות, "כפר לבנוני" ענק בגולן, טילי נ"ט בלייזר. מהפכת אימוני היבשה בצבא, באתר ynet, 20 באפריל 2014 אמיר בוחבוט‏, "לא לוותר על השלב קרקעי, חיל האוויר יעיל רק בהתחלה", באתר וואלה, 10 באוקטובר 2014. טל לב רם, ‏על העיוורון: המפקד האחרון של רכס הבופור אורן אבמן חוזר לשנים בלבנון, באתר מעריב אונליין, 16 במאי 2020. יואב זיתון, פגיעה בכדור הראשון, איפוס מהיר: הפטנט הישראלי לשיפור הקליעה בצה"ל, באתר ynet, 7 באפריל 2021 מכּתביו: כל השנה, ובעיקר היום, אתר זרוע היבשה, ‏ 24 בפברואר 2012. המעבר ללחימה משגרה ומבט-ש, מערכות 441, פברואר 2012. המלחמה כנגד טרור המתאבדים באיו"ש, מערכות, 407, יוני 2006. החטיבה המרחבית כעוצבת יסוד במלחמה בטרור, מערכות 402, אוגוסט 2005. זרקור היסטורי 42 - הלחימה בטרור הפלסטיני, הכרעת טרור המתאבדים,תוה"ד, מחלקת היסטוריה, 2013 אורן אבמן וקרולין לוי זעירא, ‏דור ה-Y והמנהיגות הקרבית בצה-ל, מערכות 454, אפריל 2014. מודל צבא העם 2020,פרדיגמות במציאות משתנה, מערכות, יוני 2020 גדוד ופלוגה בלחימה: מבצע "חומת מגן" - מה ניתן ללמוד?, מערכות 493, מאי 2022, עמ' 30–35 אביחי בקר, "אחרונים על הרכס", הארץ, 16.06.2000, כפי שהועלה באתר פרש. משה (צ'יקו) תמיר. מלחמה ללא אות, הוצאת מערכות - משרד הביטחון, 2005, עמודים 146-147. יואב זיתון, 132 מחבלים הרוגים ב-36 שעות: הקרב הנשכח שהכין את צה"ל לחומת מגן, באתר ynet, 19 במרץ 2022 עמרי חפץ ואביתר אורן, אני חוזר לגדוד, באתר צה"ל (דרך ארכיון האינטרנט), 1 באפריל 2012. דניאלה בוקור, תא"ל אורן אבמן נכנס לתפקידו כרח"ט יבשה, באתר צה"ל (דרך ארכיון האינטרנט), 8 באוגוסט 2011. תא"ל אורן אבמן מונה למפקד עוצבת "עידן חדש", באתר צה"ל (דרך ארכיון האינטרנט), 13 באוגוסט 2014. עידן יוסף, חטיבת "כפיר" הועברה לעוצבת "עידן", באתר News1 מחלקה ראשונה, 16 בספטמבר 2014 יואב זיתון, הוקמה חטיבת קומנדו, מפקדי צוק איתן יקודמו, באתר ynet, 6 ביולי 2015. יוסי יהושוע, הודעה מפתיעה: תת־אלוף אורן אבמן פורש מצה"ל, באתר "ידיעות אחרונות", 7 ביוני 2016 אתר החברה Double Shoot - Home, www.double-shoot.com החליפו את המדים במסכים: הלוחם והרל"שית שהקימו סטארט-אפ, באתר ערוץ עשר